[{"text_idx": "#000000", "text": "Projekti viimane kohtumine toimus 2015. aasta maikuus Ungaris, Budapestis. Kohtumiseks valmistasid ko\u0303ik partnerid ette 5-minutilise esinemise, et tutvustada oma kooli ja kodumaad la\u0308bi laulu, tantsu ja pillima\u0308ngu."}, {"text_idx": "#000001", "text": "Kaks Budapestis veedetud pa\u0308eva olid ta\u0308is va\u0308ga erinevaid tegevusi. Esimesel pa\u0308eval koguneti kooli ning o\u0303pilased said vo\u0303imaluse osaleda koos oma majutajatega tundides. Samal ajal tutvustati o\u0303petajatele kooli ning ku\u0308lastati samuti tunde ning vaadati kooriproovi. Sellele ja\u0308rgnes kontsert kooli vo\u0303imlas, kus vo\u0303o\u0303rustajad tutvustasid Ungari rahvatantsu. Pa\u0308eva teine pool algas ka\u0308sito\u0308o\u0308 to\u0308o\u0308toaga, kus meisterdati endale meelepa\u0308raseid ehteid. Esimese pa\u0308eva u\u0308ks eredamaid hetki oli kindlasti kooli la\u0308hedal pargis toimunud Flashmob. Flashmob on rahvakunsti vorm, mis u\u0308hendab mo\u0303neks minutiks kokku tulnud suvalisi inimesi, kes teevad sel ajal koos midagi ebatavalist ja la\u0308hevad seeja\u0308rel pikema jututa laiali. Meie projekti raames oli selleks inimesi u\u0308hendavaks kunstielamuseks Euroopa Liidu hu\u0308mn, mida pargis u\u0308hiselt esitati. Erinevatel instrumentidel (viiul, plokkflo\u0308o\u0308t, akordion) ma\u0308ngisid hu\u0308mni saateks paljud projektis osalevad o\u0303pilased ja o\u0303petajad. O\u0303htu finaaliks oli koolis toimunud kontsert, kus tutvustati Ungari rahvamuusikat ja tantsu. Selle kontserdi peaesinejaks oli Aleks Berky, keda lisaks ansamblile toetasid tema poeg ja tu\u0308tar."}, {"text_idx": "#000002", "text": "Kohtumise po\u0303hiro\u0303hk oli projekti raames loodud Comeniuse hu\u0308mnil. Teisel pa\u0308eval kogunetigi muusikakooli, kus u\u0308heskoos harjutati hu\u0308mni, et seda siis projekti lo\u0303ppkontserdil publikule esitada. Esinemise tegi eriliseks asjaolu, et Comeniuse u\u0308hendkoori saatis keelpilliorkester. Taoline kooslus andis osalejatele hindamatu kogemuse sellest, kuidas lauljad koos orkestriga to\u0308o\u0308tavad ja milline raske to\u0308o\u0308 eelneb publikuni jo\u0303udvale konterdile. O\u0303htupoolikul toimunud kontserdil esinesid lisaks vo\u0303o\u0303rustajatele oma riiki ja kooli tutvustavate etteastetega ko\u0303ik projektipartnerid, kelle esinemised olid ha\u0308sti ettevalmistatud ning andsid hea u\u0308levaate partnerriikide kultuurilistest erinevustest."}, {"text_idx": "#000004", "text": "U\u0308levaade projektikohtumisest la\u0308bi laste silmade on avaldatud Va\u0308ike-Maarja valla ajalehes lk 10: "}, {"text_idx": "#000006", "text": "Algklasside maja on avatud to\u0308o\u0308pa\u0308eviti 7.00-17.00"}]